pythainlp/thai-wiki-dataset-v4 huggingface dataset:
สำนักวิชาพยาบาลศาสตร์ มหาวิทยาลัยแม่ฟ้าหลวง

สำนักวิชาพยาบาลศาสตร์ มหาวิทยาลัยแม่ฟ้าหลวง (อังกฤษ: School of Nursing, Mae Fah Luang University) จัดตั้งขึ้นเมื่อวันที่ 15 ธันวาคม 2549 นับเป็นสำนักวิชาลำดับที่ 9 ของมหาวิทยาลัยแม่ฟ้าหลวง และเป็นสำนักวิชาพยาบาลศาสตร์ที่จัดตั้งขึ้นเป็นลำดับที่ 18 ของประเทศไทย สำนักวิชาพยาบาลศาสตร์ มหาวิทยาลัยแม่ฟ้าหลวง เป็นสถาบันการศึกษาพยาบาลศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับประกาศนียบัตร และระดับปริญญาตรี 
ประวัติ.
สำนักวิชาพยาบาลศาสตร์ มหาวิทยาลัยแม่ฟ้าหลวงมีความเชื่อว่าสุขภาพเป็นมิติที่มีความสำคัญยิ่งต่อคุณภาพชีวิตของประชาชน บุคลากรทางสุขภาพโดยเฉพาะอย่างยิ่งผู้ประกอบวิชาชีพการพยาบาลและการผดุงครรภ์ มีบทบาทสำคัญในการให้บริการสุขภาพที่จะทำให้การพัฒนาคุณภาพชีวิตบรรลุเป้าหมาย โดยพยาบาลต้องมีความรู้ความสามารถ มีคุณธรรม จริยธรรม ในการพัฒนาสุขภาพของประชาชนให้ดีที่สุดภายใต้สภาวะแวดล้อมที่อยู่อาศัย และสถานที่ทำงานของผู้ใช้บริการในการช่วยเหลือบุคคล กลุ่มบุคคล ครอบครัว และชุมชน โดยการสร้างเสริมสุขภาพการป้องกันโรคและการบาดเจ็บการรักษาพยาบาล และการฟื้นฟูสภาพผู้เจ็บป่วย ผู้พิการ หรือผู้ที่อยู่ในระยะสุดท้ายของชีวิต การปกป้องสิทธิประโยชน์ของผู้ใช้บริการ การสร้างสิ่งแวดล้อมที่ปลอดภัย การมีส่วนร่วมในการวิจัย การกำหนดนโยบาย และระบบการจัดการการดูแลสุขภาพเพื่อให้ผู้ป่วย และผู้ใช้บริการได้รับการดูแลอย่างเป็นองค์รวม และต่อเนื่อง
การผลิตพยาบาลให้มีความรู้ ความสามารถดังกล่าว ผู้เรียนจำเป็นต้องเรียนรู้ และเข้าใจคนในลักษณะองค์รวม ซึ่งมีภูมิปัญญา มีศักยภาพ มีเกียรติ และศักดิ์ศรี นำไปสู่การเสริมสร้างพลังอำนาจให้บุคคล กลุ่มบุคคล ครอบครัว และชุมชน สามารถดูแลและพึ่งพาตนเองในเรื่องสุขภาพได้อย่างเต็มศักยภาพ การเรียนการสอนจึงมุ่งให้ผู้เรียนเป็นศูนย์กลางภายใต้สิ่งแวดล้อมที่เอื้อให้ผู้เรียนสามารถพัฒนาความคิดอย่างมีวิจารณญาณ สามารถพัฒนาทักษะในการเรียนรู้ด้วยตนเองตลอดชีวิต สามารถทำงานในบทบาทของตนเองและร่วมกับเจ้าหน้าที่สุขภาพอื่น ๆ ประสานงาน และจัดการระบบสุขภาพที่มีความสลับซับซ้อน มีความยืดหยุ่น สามารถปรับตัวต่อความเปลี่ยนแปลง และความหลากหลายทางวัฒนธรรม ได้อย่างเหมาะสมและมีความสุข
สำนักวิชาพยาบาลศาสตร์ มหาวิทยาลัยแม่ฟ้าหลวง ได้รับอนุมัติให้จัดตั้งโดยสภามหาวิทยาลัยแม่ฟ้าหลวง เมื่อวันที่ 15 ธันวาคม 2549 เพื่อเฉลิมพระเกียรติ และสืบสานพระราชปณิธานของสมเด็จพระศรีนครินทราบรมราชชนนี ซึ่งเคยทรงศึกษาวิชาชีพการพยาบาล และตลอดพระชนม์ชีพได้ทรงปฏิบัติพระราชกรณียกิจในการพัฒนาสุขภาพอนามัย และคุณภาพชีวิตของประชาชนชาวไทยอย่างต่อเนื่อง โดยเฉพาะประชาชนผู้ยากไร้และด้อยโอกาส
สาขาวิชา.
สำนักวิชาพยาบาลศาสตร์ มหาวิทยาลัยแม่ฟ้าหลวง แบ่งออกเป็น 5 กลุ่มสาขาวิชา ได้แก่
ฝ่ายวิชาการ/สำนักงาน.
ปัจจุบันสำนักวิชาพยาบาลศาสตร์ มหาวิทยาลัยแม่ฟ้าหลวง มีฝ่ายวิชาการ/สำนักงานดังนี้
การรับรองสถาบัน.
สำนักวิชาพยาบาลศาสตร์ มหาวิทยาลัยแม่ฟ้าหลวง เป็นสถาบันพยาบาลที่เปิดสอนมานานกว่า 14 ปีได้รับการรับรองจาก สภาการพยาบาลอย่างต่อเนื่อง ล่าสุดสภาการพยาบาลมีการตรวจเยี่ยมสถาบัน มีมติเห็นชอบให้รับรองสถาบัน 5 ปี ตั้งแต่ปีการศึกษา 2561-2565 (ข้อมูล ณ วันที่ 16 ธันวาคม 2562) ซึ่งได้รับการรับรอง 5 ปี
เมอลากามาจูจายา

เมอลากามาจูจายา  แปลว่า มะละกาจงมีชัย เป็นเพลงสรรเสริญแห่งรัฐมะละกา ประเทศมาเลเซีย
เนื้อร้องและทำนองประพันธ์โดย ไซฟูล บาห์รี (Saiful Bahri) ผู้เขียนเนื้อเพลงของเพลงประจำรัฐสลังงอร์ เพลง ดูลียังมาฮามูเลีย
พระมณี

พระมณี, มานี , มานิส , มาเนส  หรือ มานีหัยยา ("Mānī ḥayyā") เป็นศาสดาพยากรณ์และเป็นผู้ก่อตั้งศาสนามาณีกีชาวอิหร่าน เป็นศาสนาแบบอไญยนิยมยุคปลายสมัยโบราณ เขาเกิดที่เมืองซีลิวเชีย-เทซิโฟนในบาบิโลเนีย ซึ่งในเวลานั้นเป็นส่วนหนึ่งของจักรวรรดิพาร์เธีย งานเขียนของพระมณีจำนวนหกชิ้นเขียนด้วยภาษาซีรีแอก และงานเขียนชิ้นที่เจ็ดได้เขียนเป็นภาษาเปอร์เซียกลางถวายจักรพรรดิชาปูร์ที่ 1 แห่งจักรวรรดิซาเซเนียน
พระมณีเห็นว่าตัวท่านเป็นศาสดาพยากรณ์คนสุดท้ายที่พระเป็นเจ้าส่งมาโปรดโลกมนุษย์ ต่อจากอาดัม โซโรอัสเตอร์ พระพุทธเจ้า และพระเยซู เขาได้ออกเผยแผ่ศาสนาจนแพร่หลายไปยังทวีปยุโรปและเอเชีย
พระมณีถูกจองจำในคุกตามพระราชโองการของจักรพรรดิบาฮ์รามที่ 1 ผู้ทรงเคร่งครัดในศาสนาโซโรอัสเตอร์ และมองศาสนามาณีกีว่าเป็นพวกมิจฉาทิฐิ พระมณีถึงแก่มรณกรรมในคุกเมื่อวันที่ 2 มีนาคม ค.ศ. 274 ชาวมาณีกีถือว่าการเสียชีวิตของพระมณีเป็นการตายอย่างทรมานดุจเดียวกับการตรึงกางเขนของพระเยซู
ซอสแมรีโรส

ซอสแมรีโรส  หรือบางแห่งเรียก ซอสค็อกเทล (cocktail sauce) หรือ ซอสอาหารทะเล (seafood sauce) เป็นเครื่องปรุงรสที่มีส่วนประกอบได้แก่ มะเขือเทศ มายองเนส ซอสวุร์สเตอร์เชอร์ น้ำมะนาว และพริกไทย ใช้ทานคู่กับอาหารทะเล โดยเฉพาะกุ้ง ซอสนี้เริ่มแพร่หลายช่วงคริสต์ทศวรรษที่ 1960 โดยแฟนนี คราด็อก เชฟชาวบริติช
ถึงแม้ว่าคราด็อกจะได้ชื่อว่าเป็นผู้ที่ทำให้ซอสแพร่หลาย แต่สูตรของซอสแมรีโรสมีมาก่อนหน้านั้น โดยในปี 1956 คอนสแตนซ์ สปรายเผยแพร่สูตรโทเมโทไอซ์ ซึ่งประกอบด้วยเนื้อมะเขือเทศและมายองเนส ใช้เป็นซอสพื้นฐานสำหรับเมนูค็อกเทลกุ้ง ขณะที่สหรัฐก็มีซอสลักษณะคล้ายกันแต่ประกอบด้วยฮอสแรดิชและซอสมะเขือเทศ ใช้เสิร์ฟกับเมนูกุ้งเช่นกัน โดยมีการตั้งข้อสังเกตว่าซอสของสหรัฐอาจเป็นซอสต้นแบบของซอสแมรีโรส ด้านที่มาของชื่อแมรีโรสยังไม่เป็นที่ชัดเจน แต่เชื่อว่าเกี่ยวข้องกับเรือแมรีโรส เรือรบในรัชสมัยพระเจ้าเฮนรีที่ 8 แห่งอังกฤษ อย่างไรก็ตาม กองทุนแมรีโรสได้ปฏิเสธความเกี่ยวข้องนี้
ฆาลาเปญโญ

ฆาลาเปญโญ  หรือ กัวเรสเมญโญ  เป็นชื่อพันธุ์พริกประเภทฝักขนาดกลาง โดยเป็นพันธุ์ปลูกพันธุ์หนึ่งของพริกชนิด "Capsicum annuum" ชื่อ "ฆาลาเปญโญ" เป็นคำภาษาสเปนแปลว่า "จากฮาลาปา" (Xalapa) เมืองหลวงของรัฐเบรากรุซในเม็กซิโกซึ่งเป็นสถานที่ปลูกพริกดั้งเดิม ส่วนชื่อ "ฮาลาปา" มีต้นกำเนิดจากภาษานาวัตล์อีกทอดหนึ่ง โดยประสมขึ้นจากรากศัพท์ "ชาลลี"  แปลว่า "ทราย" และ "อาปัน"  แปลว่า "แหล่งน้ำ"
ผลฆาลาเปญโญที่สุกแล้วจะห้อยลงมา มีความยาว 5–10 เซนติเมตร (2–4 นิ้ว) ผิวแน่นและเนียนเรียบ กว้าง 25–38 มิลลิเมตร (1.0–1.5 นิ้ว) แต่ละผลอาจมีระดับความเผ็ดแตกต่างกันไป แต่จะมีหน่วยความเผ็ดสกอวิลล์อยู่ระหว่าง 3,500 ถึง 3,600 โดยทั่วไปนิยมนำพริกพันธุ์นี้มาดองและบริโภคขณะที่ผลยังเป็นสีเขียว แต่บางครั้งก็ปล่อยให้ผลสุกเต็มที่จนเปลี่ยนเป็นสีแดง ส้ม หรือเหลือง ฆาลาเปญโญมีผลใหญ่กว่าและมักมีความเผ็ดน้อยกว่าพริกเซร์ราโนซึ่งมีลักษณะใกล้เคียงกัน สถาบันพริกในสหรัฐเป็นที่รู้จักจากการพัฒนาฆาลาเปญโญให้มีสีสันต่าง ๆ
การทลายกำแพงเบอร์ลิน

การทลายกำแพงเบอร์ลิน  เมื่อวันที่ 9 พฤศจิกายน ค.ศ. 1989 เป็นเหตุการณ์สำคัญในประวัติศาสตร์โลกซึ่งแสดงถึงการทลายม่านเหล็กและจุดเริ่มต้นการล่มสลายของลัทธิคอมมิวนิสต์ในยุโรปตะวันออกและกลาง การทลายชายแดนเยอรมันภายในเกิดขึ้นหลังจากนั้นไม่นาน การสิ้นสุดสงครามเย็นได้รับการประกาศที่การประชุมสุดยอดมอลตาในสามสัปดาห์ต่อมา และการรวมเยอรมนีอีกครั้งก็เกิดขึ้นในปีต่อมา
การล่มสลายชายแดนเยอรมันภายใน

การล่มสลายชายแดนเยอรมันภายใน ได้เกิดขึ้นอย่างรวดเร็วและไม่คาดคิดในเดือนพฤศจิกายน ค.ศ. 1989 พร้อมกับการล่มสลายกำแพงเบอร์ลิน เหตุการณ์นี้ได้นำไปสู่การรวมประเทศครั้งสุดท้ายของเยอรมนีในอีกไม่กี่ปีต่อมา
ชายแดนเยอรมันภายใน

ชายแดนเยอรมันภายใน ([ˈɪnɐdɔʏtʃə ˈgʁɛntsə] or [ˈdɔʏtʃˌdɔʏtʃə ˈgʁɛntsə]; initially also [ˈtsɔnənˌgʁɛntsə]) เป็นชายแดนระหว่างสาธารณรัฐประชาธิปไตยเยอรมนี (เยอรมนีตะวันออก, GDR) และสหพันธ์สาธารณรัฐเยอรมนี (เยอรมนีตะวันตก, FRG) ตั้งแต่ปี ค.ศ. 1949 ถึง ค.ศ. 1990 ไม่รวมถึงกำแพงเบอร์ลินที่มีลักษณะที่คล้ายกันและแยกออกจากกัน ชายแดนมีความยาวประมาณ 1,393 กิโลเมตร (866 ไมล์) และได้ลากจากทะเลบอลติกลงมายังประเทศเชโกสโลวาเกีย
ก่อตั้งขึ้นอย่างเป็นทางการเมื่อวันที่ 1 กรกฏาคม ค.ศ. 1945 เป็นเขตแดนระหว่างเขตยึดครองตะวันตกและเขตยึดครองของโซเวียตทางด้านตะวันออกของอดีตนาซีเยอรมนี ได้ถูกสร้างขึ้นให้เป็นหนึ่งในเขตแดนที่มีป้อมปราการที่แข็งแกร่งที่สุดในโลก ซึ่งถูกกำหนดโดยแนวรั้วและกำแพงเหล็กสูงที่ยาวอย่างต่อเนือง ลวดหนาม สัญญาณเตือนภัย คูน้ำต่อต้านยานพาหนะ หอสังเกตการณ์ กับดักหนามแหลมแบบอัตโนมัติและทุ่นระเบิดสนาม มันถูกลาดตะเวนโดยหน่วยทหารยามของเยอรมนีตะวันออกที่ติดอาวุธจำนวน 50,000 นาย ซึ่งต้องเผชิญหน้ากับทหารยามของเยอรมนีตะวันตก บริติช และสหรัฐจำนวนหนึ่งหมื่นนาย ในบริเวณแนวหลังชายแดนแต่ละฝั่งจะมีกองกำลังทหารมากกว่าล้านนายจากองค์การสนธิสัญญาแอตแลนติกเหนือ (เนโท) และกติกาสัญญาวอร์ซอ (วอร์ซอแพ็ก) คอยประจำการณ์อยู่
ชายแดนนี้เป็นการแสดงให้เห็นเป็นที่ประจักษ์ทางกายภาพของคำเปรียบเทียบของเซอร์ วินสตัน เชอร์ชิล คำว่า ม่านเหล็ก ที่แบ่งแยกโซเวียตและค่ายตะวันตกในช่วงสงครามเย็น มันเป็นเขตแดนรอยต่อระหว่างระบบเศรษฐกิจสองระบบคือระบบทุนนิยมและระบบสังคมนิยม การก่อตั้งโดยเยอรมนีตะวันออกในช่วงปี ค.ศ. 1952 ถึงปลายปี ค.ศ. 1980 ป้อมปราการนี้ได้ถูกสร้างขึ้นเพื่อหยุดยั้งการอพยพครั้งใหญ่ของพลเมืองชาวเยอรมนีตะวันออกไปยังทางตะวันตก ประมาณผู้คน 1,000 คนที่ถูกกล่าวว่าเสียชีวิตจากความพยายามที่จะข้ามมันในช่วงตลอด 45 ปีที่มีอยู่ เป็นสาเหตุทำให้เกิดการยุ่งเหยิงทางเศรษฐกิจและสังคมอย่างกว้างขวางแก่ทั้งสองฝ่าย ชาวเยอรมนีตะวันออกที่อาศัยอยู่ในภูมิภาคนี้ก็ประสบกับข้อจำกัดที่เข้มงวดมาก
กำแพงเบอร์ลินที่เป็นที่รู้จักกันเป็นอย่างดีคือกำแพงกั้นที่แยกออกจาก มีความซับซ้อนที่น้อยกว่า และปิดกั้นพรมแดนที่สั้นกว่าโดยล้อมรอบเบอร์ลินตะวันตก มีความยาวมากกว่า 155 กิโลเมตร (96 ไมล์) ถึงทางด้านตะวันออกของชายแดนเยอรมันภายใน เบอร์ลินซึ่งอยู่ในเขตโซเวียตทั้งหมดได้ถูกแบ่งแยกออกเป็นสี่ส่วนด้วยกันหลังสงครามโลกครั้งที่สอง ดังนั้นการสร้างดินแดนส่วนแยกล้อมรอบโดยเยอรมนีตะวันออกที่มีความแนวราบอย่างใกล้ชิดกับ (แต่ไม่เป็นส่วนหนึ่งของ) เยอรมนีตะวันตก 
เมื่อวันที่ 9 พฤศจิกายน ค.ศ. 1989 รัฐบาลเยอรมันตะวันออกได้ประกาศให้ทำการเปิดกำแพงเบอร์ลินและชายแดนเยอรมันภายใน ในวันต่อมา ชาวเยอรมันตะวันออกจำนวนล้านคนได้หลั่งไหลเข้าสู่ตะวันตกเพื่อเป็นการหาสู่กัน หลายแสนคนได้ย้ายไปทางตะวันตกอย่างถาวรในอีกหลายเดือนต่อมา เมื่อมีการเปิดให้ข้ามมากขึ้นและความสัมพันธ์ระหว่างชุทขรที่ถูกแบ่งแยกเป็นแนวยาวได้ถูกจัดตั้งขึ้นอีกครั้ง เนื่องจากการควบคุมชายแดนกลายเป็นเรื่องเล็กน้อย ชายแดนภายในเยอรมันยังไม่ถูกทอดทิ้งจนถึงวันที่ 1 กรกฏาคม ค.ศ. 1990 45 ปีที่ผ่านมานับตั้งแต่วันที่ก่อตั้งขึ้นและเพียงสามเดือนก่อนที่เยอรมนีจะรวมประเทศอย่างเป็นทางการซึ่งเป็นการสิ้นสุดของการแบ่งแยกเยอรมนี
ซากเล็ก ๆ ของป้อมปราการชายแดนเยอรมันภายใน เส้นทางของมันได้ถูกประกาศว่าเป็นส่วนหนึ่งของแนวสีเขียวยุโรป (European Green Belt) ที่เชื่อมโยงถึงอุทยานแห่งชาติและเขตอนุรักษ์ธรรมชาติตามแนวม่านเหล็กเก่าจากวงกลมอาร์กติกถึงทะเลดำ พิพิธภัณฑ์และอนุสรณ์สถานหลายแห่งตามแนวชายแดนเก่าเพื่อระลึกถึงการแบ่งและรวมประเทศเยอรมนี และในบางสถานที่ยังคงรักษาส่วนที่เหลือของป้อมปราการไว้
ตระกูล ทาอาษา

พลตำรวจโท ตระกูล ทาอาษา (ชื่อเล่น ปุ๊: 12 พฤษภาคม พ.ศ. 2527 – 9 กุมภาพันธ์ 2563) หรือที่รู้จักในชื่อ ผู้กองปุ๊ นายตำรวจชาวไทยซึ่งเสียชีวิตระหว่างการปะทะจาก เหตุกราดยิงที่จังหวัดนครราชสีมา พ.ศ. 2563
ประวัติ.
ตระกูลเกิดเมื่อวันที่ 12 พฤษภาคม พ.ศ. 2527 ที่ อำเภอเวียงชัย จังหวัดเชียงราย เป็นบุตรชายของ นายก๋วน และ นางเพียรศรี ทาอาษา มีน้องชายคือ ยุทธนา ทาอาษา 
ตระกูลเสียชีวิตเมื่อวันอาทิตย์ที่ 9 กุมภาพันธ์ พ.ศ. 2563 ระหว่างการปะทะกันใน เหตุกราดยิงที่เทอร์มินอล 21 โคราช
ต่อมาในวันอาทิตย์ที่ 9 กุมภาพันธ์ พ.ศ. 2563 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้มีพระบรมราชโองการโปรดเกล้าพระราชทานยศ พลตำรวจโท เป็นกรณีพิเศษแก่ ร้อยตำรวจเอก ตระกูล ทาอาษา โดยประกาศลงในราชกิจจานุเบกษา เมื่อวันอาทิตย์ที่ 16 กุมภาพันธ์ พ.ศ. 2563
มีพิธีพระราชทานเพลิงศพเมื่อวันเสาร์ที่ 15 กุมภาพันธ์ พ.ศ. 2563 ณ วัดดงมะตื๋น อำเภอเวียงชัย จังหวัดเชียงราย
บ้านจัดสรร

บ้านจัดสรร (บางครั้งเรียก housing complex หรือ housing development) เป็นกลุ่มบ้านหรือกลุ่มอาคารที่สร้างขึ้นมาด้วยกันในการพัฒนาครั้งเดียวกัน รูปแบบบ้านจัดสรรมีความหลากหลาย แตกต่างกันไปในแต่ละประเทศ บ้านจัดสรรมักจะสร้างขึ้นจากการทำสัญญาครั้งเดียว มีแบบอาคารไม่มากนัก ดังนั้นจึงมีรูปร่างหน้าตาแบบเดียวกัน บ้านจัดสรรมักสร้างขึ้นในบริเวณเดียวกัน โดยผู้สร้างเดียว และมีผู้บริหารจัดการเดียว ในบริติชไอลส์ คำนี้มีความหมายค่อนข้างกว้าง ยังสามารถรวมถึง กลุ่มบ้านพักอาศัยอาคารสูงที่รัฐบาลให้ความช่วยเหลือด้านการเงิน ไปจนถึงกลุ่มผู้มีรายได้สูง บ้านจัดสรรบริเวณชานเมือง
พิจิกา จิตตะปุตตะ

พิจิกา จิตตะปุตตะ (เกิด 6 พฤศจิกายน พ.ศ. 2523) ชื่อเล่น ลูกหว้า เป็นนักร้อง นักแสดง นักพากย์ชาวไทย นักจัดรายการวิทยุ โดยเป็นที่รู้จักจากการเป็นนักร้องหญิงของวงดูบาดู (Doobadoo) ที่มีเพลงดังอย่าง "ไม่ใช่ผู้ชาย", "โอ้ใจเอ๋ย" อัลบั้มดูบาดูได้รับรางวัลอัลบั้มยอดเยี่ยมจาก คมชัดลึกอวอร์ด (2548) และแฮมเบอร์เกอร์อวอร์ด อีกด้วย ได้รับรางวัลทางการแสดงมิวสิคัลจาก ชมรมวิจารณ์ศิลปการแสดงนานาชาติในประเทศไทย ยังเคยเป็นดีเจคลื่นเพลง Jazz 98.5, Breeze F.M., 98.5 Good fm, 98 EDS Weekend Special และ Smooth FM 105.5 อดีตเคยเป็นนักร้องของชมรมดนตรีของมหาวิทยาลัย (CU Band) หลังเรียนจบ ได้เข้าทำงานประจำฝ่ายโปรโมชั่นและเลขาฝ่ายสื่อสารการตลาดที่ MTV Thailand
ประวัติ.
เริ่มต้นเป็นนักร้องรับเชิญให้กับศิลปินต่าง ๆ เช่น ซีเปีย, กลุ่มเรียนเชิญผู้มีจิตศรัทธา, บัวหิมะ, เทมโปคลินิค ฯลฯ ในปี 2548 ได้ออกอัลบั้มเพลง DoobaDoo ตำแหน่งนักร้องนำร่วมกับโปรดิวเซอร์ เจษฎา สุขทรามร มือกีตาร์สมาชิกอีกคน ต่อมาในปี 2552 ได้ออกอัลบั้มเพลง ที่มีชื่อว่า "Feel by Lookwa" ซึ่งมีเพลงสากลทั้งหมดจำนวน 12 เพลง และมีอัลบั้มเดี่ยวในปี 2554 ที่ใช้ชื่อว่า "Pijika" มีเพลงเป็นที่รู้จักมากมายหลายเพลง เช่น "นิดนึง", "อยู่ ๆ ก็มาปรากฏตัวในตัวใจ", "แสงสุดท้าย", "กลัวเข้าใจผิด", "หนึ่งคำที่ล้นใจ" เป็นต้น นอกจากนี้ยังเป็นคอรัสในการแสดงสด และสตูดิโออัลบั้มให้หลายศิลปิน เช่น ลุลา, อีทีซี, โจอี้ บอย, รัดเกล้า อามระดิษ, เบิร์ด ธงไชย เป็นต้น 
ด้านละครเวที เธอเริ่มเล่นละครเวทีตั้งแต่ยังเป็นนิสิต เรื่องแรกคือ "กาลคืนหนึ่ง" เป็นละครเวทีประจำปี 2543 ของคณะนิเทศศาสตร์ จุฬาลงกรณ์มหาวิทยาลัย และต่อมาในปี 2545−2546 ได้เล่นให้กับค่ายดรีมบอกซ์ในละครเพลงเรื่อง "คู่กรรม เดอะมิวสิคัล" ถือเป็นการเริ่มต้นบทบาทการเป็นนักแสดงละครเวทีอย่างอย่างเต็มตัว และหลังจากนั้นลูกหว้ามีผลงานละครเวทีอย่างต่อเนื่องไปพร้อม ๆ กับการเป็นนักร้อง เธอมีโอกาสเล่นละครเวทีหลากหลายบทบาทให้กับหลายค่าย ทั้งละครสารนิพนธ์ ละครพูด หรือละครเพลง เช่น "วิวาห์ คาบาเร่ต์" (2549), "Pippin The Musical" (2551), "Chicago" (2552), "Dreamgirls" (2556) รับบท Deena Jones, "ไกลกังวล Musical on the Beach" (2556, 2558), "มนต์รักเพลงสวรรค์" (2558), "ลอดลายมังกร เดอะมิวสิคัล" (2560) รับบท เนียม, "Little Shop of Horrors" (2561) รับบท ออเดรย์ และ "ชายกลาง เดอะมิวสิคัล" (2562) เป็นต้น เธอยังเคยได้รับรางวัล นักแสดงหญิงยอดเยี่ยม จากชมรมวิจารณ์ศิลปะการแสดงนานาชาติในประเทศไทย จากบทของ สุดา ในละครเพลงเรื่อง "แผ่นดินของเรา" (2558) อีกด้วย
ผลงาน.
เพลง.
2542
2543
2544
2546
2547
2548
2550
2551
2552
2554
2555
2556
2557
2559
2560
2562
2564
2566
2567
บัตรประจำตัวประชาชนจีน

บัตรประจำตัวประชาชน (#เปลี่ยนทาง , คำอ่าน: จฺวีหมินเซินเพิ่นเจิ้ง แปลตรงตัวว่าบัตรประจำตัวผู้พักอาศัย) ของสาธารณรัฐประชาชนจีน เป็นเอกสารที่ออกให้แก่ประชาชนชาวจีนอายุ 16 ปีขึ้นไป โดยกระทรวงตำรวจ (ที่สถานีตำรวจ) สำหรับถือติดตัวแสดงว่าเป็นคนจีน เริ่มใช้เมื่อวันที่ 6 เมษายน พ.ศ. 2527 ตามนัยแห่งรัฐกำหนดว่าด้วยบัตรประจำตัวประชาชนแห่งสาธารณรัฐประชาชนจีน (中华人民共和国居民身份证试行条例) ในปีต่อมา รัฐกำหนดดังกล่าวยกฐานะเป็น ซึ่งบังคับใช้สืบมาจนถึงวันที่ 1 มิถุนายน พ.ศ. 2546 จึงได้ปรับปรุงกฎหมายให้เจ้าพนักงานตำรวจ เจ้าพนักงานทหาร และบุคคลอายุต่ำกว่า 16 ปี มีสิทธิ์ทำบัตรได้
บนเอกสารด้านหลังประกอบด้วยชื่อสกุลตามด้วยชื่อตัว (姓名) เพศ (性别) วันเกิด (出生日期) เชื้อชาติ (民族) ที่อยู่ (住址) ภาพถ่ายผู้ถือ และเลขประจำตัวประชาชน 15 หลัก ส่วนเอกสารด้านหน้าปราะกอบด้วยคำ 中华人民共和国 คือสาธารณรัฐประชาชนจีน บรรทัดรองลงมาประกอบด้วย 居民身份证 ซึ่งหมายถึงบัตรประชาชน ทั้งสองบรรทัดอยู่เบื้องขวาของตราแผ่นดิน ด้านล่างระบุชื่อสถานีตำรวจหรือสำนักงานออกบัตร (签发机关) และระยะเวลาที่ใช้ได้
เลขประจำตัวประชาชนจีน เริ่มใช้เมื่อวันที่ 1 ตุลาคม พ.ศ. 2542 ประกอบด้วย 18 หลัก ดังนี้ 6 หลักแรก เป็นรหัสสำนักทะเบียน 8 หลักต่อมาเป็นวันเกิดในรูปแบบ ปปปปดดวว 3 หลักถัดมาเป็นลำดับเลขที่ของบุคคล ตามด้วยรหัสตรวจสอบ 1 หลัก (ต่างจากเลขประจำตัวประชาชนไทย ซึ่งประกอบด้วยประเภทบุคคล 1 หลัก รหัสสำนักทะเบียน 4 หลัก รหัสเล่มสูติบัตร 5 หลัก ลำดับที่ 2 หลัก และเลขตรวจสอบ 1 หลัก) การคำนวณรหัสตรวจสอบ ใช้ตามมาตรฐาน ดังนี้คือ
สมิงสอตุต

สมิงสอตุต ([θə.mèɪ̯ɰ̃ sɔ́ tʰʊʔ]; สวรรคตสิงหาคม 1550) เป็นผู้อ้างสิทธิในราชบัลลังก์ อาณาจักรหงสาวดี และเป็นผู้ลอบสังหารพระเจ้าตะเบ็งชะเวตี้ของราชวงศ์ตองอู เดิมเป็นขุนนางชาวมอญที่ได้รับราชการให้ไปปกครองเมืองสะโตงในรัชสมัยของพระเจ้าตะเบ็งชะเวตี้ ผู้ที่พิชิตราชอาณาจักรหงสาวดีของชาวมอญได้ในปี ค.ศ. 1539 เป็นผู้ที่ใกล้ชิดของกษัตริย์ เมื่อวันที่ 30 เมษายน ค.ศ. 1550 สมิงสอตุตและพระเจ้าตะเบ็งชะเวตี้เดินทางเข้าสู่พื้นที่ใกล้กับเมือง บริเวณเขตสามเหลี่ยมปากแม่น้ำอิรวดี เพื่อค้นหาช้างเผือกและได้มีการปลงพระชนม์พระองค์
เมื่อปลงพระชนม์พระเจ้าตะเบ็งชะเวตี้แล้ว สมิงสอตุตได้หนีไปยังเมืองสะโตงพร้อมกับสถาปนาตนเองเป็นกษัตริย์ ต่อมาขุนนางมอญในเมืองหงสาวดีได้ขับไล่รักษาการเจ้าเมือง เจ้ามังฆ้อง พระอนุชาพระองค์หนึ่งของพระเจ้าบุเรงนอง ซึ่งขณะนั้นพระเจ้าบุเรงนองไม่ได้ประทับอยู่ด้วย เนื่องจากต้องไปตามจับสมิงทอ ราชนิกุลมอญพระองค์หนึ่งซึ่งเป็นผู้ที่มีสิทธิครองราชบัลลังก์หงสาวดี ในเขตสามเหลี่ยมปากแม่น้ำอิรวดี ขุนนางจึงได้เชิญสมิงสอตุตซึ่งมิใช่เชื้อสายราชนิกุลมอญมาครองราชบัลลังก์เพื่อฟื้นฟูราชวงศ์
สมิงสอตุตปกครองแผ่นดินอย่างเผด็จการ ทำให้ขุนนางและประชาชนเริ่มเสื่อมความนิยม เหล่าขุนนางจึงได้ไปเชิญสมิงทอซึ่งเป็นเชื้อสายราชนิกุลมอญมาครองราชบัลลังก์ สมิงทอได้เดินทางออกจากเขตสามเหลี่ยมปากแม่น้ำอิรวดีหลังการติดตามของพระเจ้าบุเรงนอง และเดินทางไปยังเมืองเมาะตะมะไปต่อยังเมืองหงสาวดี ซึ่งขณะนั้นพระเจ้าบุเรงนองได้เลิกติดตามพระองค์ชั่วคราว เพื่อเดินทางกลับไปยังตองอูเมืองเกิดของพระองค์ทางตอนเหนือ สำหรับเตรียมพร้อมการทำสงครามที่จะเกิดในภายภาคหน้า กองทัพของสมิงทอและสมิงสอตุตสู้รบกันภายนอกเมืองหงสาวดี ด้านสมิงทอได้รับชัยชนะ สมิงสอตุตถูกจับและถูกสำเร็จโทษเมื่อเดือนสิงหาคม ค.ศ. 1550 หลังจากครองสิริราชสมบัติได้เพียง 1 เดือนเศษ โดยสมิงทอผู้เป็นพระอนุชาของพระเจ้าสการะวุตพีกษัตริย์องค์สุดท้ายแห่งราชอาณาจักรหงสาวดีได้อ้างสิทธิ์ในราชบัลลังก์ต่อมา
ทะเลสาบปุษกร

ทะเลสาบปุษกร ("ปุษฺกร-สโรวร") ตั้งอยู่ในเมืองปุษกรในเขตอัชเมร์ (Ajmer) ในรัฐราชสถานทางทิศตะวันตกของประเทศอินเดีย ทะเลสาบปุษกรเป็นแหล่งน้ำศักดิ์สิทธิ์ของศาสนาฮินดู ในพระคัมภีร์ระบุว่าเป็นราชาของสถานที่แสวงบุญทางน้ำและเกี่ยวข้องกับตำนานของพระพรหม ทะเลสาบปุษกรมีการอ้างถึงในเหรียญตั้งแต่ศตวรรษที่ 4 ก่อนคริสตกาล
ทะเลสาบปุษกรมีฆาฏ (ghat) หรือบันไดสำหรับลงไปอาบน้ำ 52 แห่ง เป็นจุดที่นักแสวงบุญจำนวนมากจะมาอาบน้ำศักดิ์สิทธิ์ โดยเฉพาะช่วงเทศกาล การติกปูรณิมา (ตุลาคม–พฤศจิกายน) โดยจะมีการจัดงานปุษกรขึ้นมา การจุ่มตัวลงทะเลสาบเชื่อกันว่าเป็นการชำระบาปและช่วยรักษาเชื้อโรคทางผิวหนัง มีวัดฮินดูตั้งอยู่มากกว่า 500 แห่ง ริมทะเลสาบ
การท่องเที่ยวและการตัดไม้ทำลายป่าโดยรอบส่งผลด้านลบต่อทะเลสาบอย่างมาก ทั้งคุณภาพของน้ำ ระดับน้ำที่ลดลงและทำลายประชากรของปลา ในส่วนของการอนุรักษ์ รัฐบาลดูแลเรื่องการขุดโคลนเลน กำจัดวัชพืช บำบัดน้ำ ปลูกป่า และการให้ความรู้ในวงกว้าง
พีระมิดเตติ

พีระมิดเตติ เป็นพีระมิดชั้นบันไดแบบเรียบ ตั้งอยู่ภายในบริเวณพื้นที่พีระมิดซักการา เป็นพีระมิดแห่งที่สองที่พบข้อความภายในพีระมิด โดยพีระมิดถูกค้นพบจากการสำรวจภาพถ่ายดาวเทียม โดยพบพีระมิดทั้งหมดสองอัน นอกจากนี้ ยังพบโครงสร้างของสถานที่ประกอบพิธีการ และวิหารบรรจุพระศพ พีระมิดถูกสำรวจโดยกัสตง มาสเปโฮ ในปี ค.ศ. 1882 และการสำรวจค้นคว้าในลักษณะทางกายภาพแบบเชิงลึกในช่วงระหว่างปี ค.ศ. 1907 ถึง ค.ศ. 1965 ชื่อเดิมของพีระมิดถูกเรียกว่า "Teti's Places Are Enduring" (สถานที่อันยั่งยืนแห่งเตติ) สถานะของพีระมิดอยู่ในสภาพไม่สมบูรณ์ แม้จะมีความพยายามบูรณะ ปัจจุบันพีระมิดปรากฏเป็นเนินขนาดย่อม แต่บริเวณภายในของห้องโถงและทางเดินยังคงสภาพสมบูรณ์อยู่
ที่ฝังพระศพ.
ส่วนประกอบของพีรามิดเตติค่อนข้างซับซ้อนโครงสร้างคล้ายคลึงกับพีระมิดในอบิวเสีย วิหารในหุบเขาปัจจุบันคาดว่าถูกทำลาย ในปีค.ศ. 1906 ที่ฝังพระศพถูกรู้จักโดยเจมส์ ควิเบลล์ ที่ฝังพระศพ เชื่อมต่อกับวิหารในหุบเขา แผนผังวิหารของฟาโรห์เตติสามารถแยกออกมาได้หลายสถานที่ วิหารของเตติมีแผนผังค่อนข้างพิเศษ 
ห้องโถงเปิดออกสู่ลานโล่งล้อมรอบทั้งสี่ด้านโดยเสาหลักที่มีจุดประสงค์หลักคือการประกอบพิธีกรรมประจำวัน จุดศูนย์กลางไปทางทิศตะวันตก องค์ประกอบสุดท้ายคือห้องสำหรับบูชาพระศพของฟาโรห์เตติตั้งอยู่ทางตะวันออกเฉียงใต้ของพีระมิด พีระมิดขนาดเล็กนี้ครอบคลุมแผนใต้ดินซึ่งประกอบด้วยทางลาดสั้นๆ ที่นำไปสู่ห้องใต้ดิน
พระเจ้าธรรมเจดีย์

พระเจ้าธรรมเจดีย์ ([dəma̰zèdì]; ราว ค.ศ. 1409–1492) กษัตริย์องค์ที่ 16 แห่ง อาณาจักรหงสาวดี ครองสิริราชสมบัติระหว่างปี ค.ศ. 1471 ถึง 1492 เป็นหนึ่งในผู้ปกครองที่มีความรู้ความสามารถมากที่สุดในประวัติศาสตร์ของพม่าและมอญ โดยกล่าวกันว่าพระองค์เป็นกษัตริย์ที่ยิ่งใหญ่ที่สุดในบรรดากษัตริย์หงสาวดีทั้งหมด เดิมพระองค์เป็นพระภิกษุมีสมณศักดิ์ว่า "พระมหาปิฎกธร" และเป็นผู้ต้านทานอำนาจของอาณาจักรอังวะ ในวัยเยาว์พระองค์เป็นที่ปรึกษาที่เชื่อถือได้และเป็นพระโอรสบุญธรรมของพระนางเชงสอบู เมื่อพระชนมายุได้ 48 พรรษา พระองค์พร้อมลูกศิษย์ได้แอบไปช่วยพระนางเชงสอบูจากกรุงอังวะกลับมายังหงสาวดี แต่เพราะความละอายในการกระทำดังกล่าวซึ่งอาจเข้าข่ายล่วงละเมิดพระธรรมวินัย ทำให้พระองค์ตัดสินพระทัยลาสิกขา พระนางเชงสอบูจึงยกพระธิดาพระองค์หนึ่งให้อภิเษกสมรสพร้อมกับตั้งให้พระองค์เป็นรัชทายาท เนื่องจากราชวงศ์ในขณะนั้นไร้เชื้อพระวงศ์ที่เป็นผู้ชาย เมื่อพระนางเชงสอบูสละราชบัลลังก์ องค์รัชทายาทได้ขึ้นสืบราชบัลลังก์ต่อมาเป็น "พระเจ้าธรรมเจดีย์"
โดยในช่วงรัชสมัยของพระองค์นับได้ว่าราชอาณาจักรหงสาวดีเจริญรุ่งเรืองในทุกด้าน ถือเป็นยุคทองของอาณาจักรมอญ ภายใต้การปกครองที่ชาญฉลาดของพระองค์ ราชอาณาจักรของพระองค์เงียบสงบและได้รับประโยชน์อย่างมากจากการค้าขายกับต่างชาติ ซึ่งแตกต่างจากอาณาจักรคู่ขัดแย้งอย่างอาณาจักรอังวะ รัชสมัยของพระองค์ถือเป็นช่วงเวลาแห่งสันติสุข ทรงเป็นผู้ปกครองที่อ่อนโยนและมีชื่อเสียงในด้านภูมิปัญญาของพระองค์ ตามพงศาวดารเมื่อครั้งพระองค์ยังมีพระชนม์ชีพอยู่ อาณาจักรของพระองค์กลายเป็นศูนย์กลางที่มีชื่อเสียงของศาสนาพุทธนิกายเถรวาทและมีสายสัมพันธ์ใกล้ชิดกับศรีลังกา พระองค์ได้ส่งสมณทูตไปยังพุทธคยา พร้อมกับปฏิรูปศาสนาครั้งใหญ่ภายหลังแพร่กระจายไปทั่วประเทศ พระองค์ยังรักษาความสัมพันธ์ที่เป็นมิตรกับยูนนาน
นักประวัติศาสตร์ กล่าวไว้ว่า "พระองค์เป็นผู้ปกครองชาวพุทธที่ยอดเยี่ยม มีการชำระและปฏิรูปศาสนา ภายใต้การปกครองของพระองค์อาณาจักรมอญมีอารยธรรมที่เจริญรุ่งเรืองและโดดเด่น แตกต่างอย่างมากกับความวุ่นวายและความป่าเถื่อนของอาณาจักรอังวะ"
พระเจ้าธรรมเจดีย์เสด็จสวรรคตเมื่อ ค.ศ. 1492 ขณะพระชนมายุถึง 83 พรรษา พระองค์ได้รับการยกย่องเป็นนักบุญและมีการสร้างพระเจดีย์ขึ้นเหนือพระบรมอัฐิของพระองค์ พระโอรสองค์โตของพระองค์สืบสิริราชสมบัติต่อเป็น พญารามที่ 2
ช่วงเวลา.
พงศาวดารฉบับต่าง ๆ ที่บันทึกเหตุการณ์ในช่วงชีวิตของพระองค์
ซาโดะ

ซาโดะ (; โรมาจิ: "Sado-shi") หรือ เกาะซาโดะ เป็นนครในจังหวัดนีงาตะ ประเทศญี่ปุ่น ตั้งอยู่บนเกาะนอกชายฝั่งทางตะวันตกของจังหวัด ในอดีตเกาะแห่งนี้มีสถานะเป็นจังหวัดชื่อว่า จังหวัดไอกาวะ ก่อนที่ใน ค.ศ. 1876 จะถูกยุบรวมเข้าเป็นส่วนหนึ่งของจังหวัดนีงาตะ เทศบาลนครนี้มีอาณาเขตครอบคลุมทั่วทั้งเกาะ เกาะซาโดะถือเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ บนเกาะแห่งนี้มีการค้นพบเครื่องปั้นดินเผาในยุคโจมง และตามพงศาวดาร "นิฮนโชกิ" ระบุว่าชาวมิชิฮาเซะมายังเกาะนี้ใน ค.ศ. 544
ประวัติ.
ในศตวรรษที่ 8 เมื่อการเมืองการปกครองบนเกาะหลักเริ่มเป็นระเบียบและเรียบร้อย เกาะที่ไม่สามารถเข้าถึงได้จึงถูกใช้เป็นดินแดนสำหรับการเนรเทศ การถูกเนรเทศมายังเกาะซาโดะเป็นโทษที่ร้ายแรงมากรองจากโทษประหารชีวิต บุคคลแรก ๆ ที่ถูกเนรเทศมายังเกาะนี้คือ โฮซูมิ โนะ อาโซมิ โอยุ (; โรมาจิ: "Hozumi no Asomi Oyu") ซึ่งต้องโทษจากการวิพากษ์วิจารณ์องค์จักรพรรดิ นอกจากนี้ อดีตจักรพรรดิจุนโตกุยังทรงถูกเนรเทศมายังเกาะนี้หลังพ่ายแพ้ในสงครามโจกีวใน ค.ศ. 1221 อดีตจักรพรรดิประทับอยู่บนเกาะนี้ได้ 20 ปีจึงเสด็จสวรรคต
เศรษฐกิจของเกาะซาโดะบูมขึ้นอย่างมากในยุคเอโดะจากการค้นพบแร่ทองคำใน ค.ศ. 1601 ทองคำจากเกาะซาโดะถือเป็นแหล่งรายได้สำคัญของรัฐบาลเอโดะ การขาดแคลนแรงงานเหมืองในศตวรรษที่ 18 ทำให้เกิดคลื่นการอพยพครั้งที่สองมายังเกาะแห่งนี้ และการอพยพครั้งนี้เป็นไปโดยความสมัครใจหาใช่การลงโทษเช่นในอดีต คนที่อพยพมายังเกาะนี้ส่วนใหญ่เป็นคนไร้บ้าน รัฐบาลเอโดะคาดหวังว่าการอพยพครั้งนี้จะเกิดประโยชน์ถึงสามทาง คือทั้งแก้ปัญหาขาดแคลนแรงงานเหมือง แก้ปัญหาคนไร้บ้าน และทำรายได้ให้รัฐบาลมากขึ้น เหมืองซาโดะสามารถผลิตทองคำได้สูงสุดถึงปีละ 400 กิโลกรัม และผลิตเงินในปริมาณพอ ๆ กัน เหมืองซาโดะยุติกิจการใน ค.ศ. 1989
รถยนต์อเนกประสงค์สมรรถนะสูงขนาดเล็ก

รถยนต์อนเกประสงค์สมรรถนะสูงขนาดเล็ก  เป็นประเภทของรถยนต์ที่ใหญ่กว่ารถยนต์อเนกประสงค์สมรรถนะสูงขนาดเล็กมากแต่เล็กกว่ารถยนต์อเนกประสงค์สมรรถสูงขนาดกลางโดยมีความยาวระหว่าง 
เบื้องหลัง.
บ็อบ ลัทซ์ ผู้บริหารระดับสูงของบริษัทรถยนต์สัญชาติอเมริกัน อเมริกัน มอเตอร์ส (American Motors; AMC) ได้คิดค้นประเภทรถยนต์ประเภทใหม่—รถยนต์อเนกประสงค์สมรรถนะสูง โดยเริ่มต้นจากรถยนต์ยี่ห้อจี๊ป รุ่นเชอโรคี รหัส XJ ในรุ่นสองประตูและสี่ประตู
เวซิโอลืยเอเรบยาตา

เวซิโอลืยเอเรบยาตา ("Vesyolye rebyata") เป็นภาพยนตร์แนวดนตรีของสหภาพโซเวียตปี 1934 กำกับโดย กรีโกรี อะเลคซันดรอฟ และนำแสดงโดย Lyubov Orlova ภรรยาของเขาซึ่งเป็นนักร้องที่มีพรสวรรค์และเป็นที่รู้จักในวงการภาพยนตร์โซเวียต
ตำบลบงเหนือ

บงเหนือ เป็นตำบลหนึ่งในอำเภอสว่างแดนดิน จังหวัดสกลนคร ตั้งอยู่ทางทิศตะวันตกของอำเภอและห่างจากที่ว่าการอำเภอประมาณ 30 กิโลเมตร ห่างจากจังหวัดประมาณ 82 กิโลเมตร และห่างจากกรุงเทพมหานครประมาณ 535 กิโลเมตร
ประวัติ.
บงเหนือเป็นตำบลเก่าแก่แห่งหนึ่งในเขตจังหวัดสกลนคร ก่อตั้งมาตั้งแต่ปี พ.ศ. 2431 จนถึงปัจจุบันเป็นเวลา 100กว่าปีมาแล้ว โดยต่อมามีการจัดการปกครองรูปแบบใหม่ จึงได้มีประกาศจัดตั้งสภาตำบลบงเหนือขึ้นในพื้นที่ตำบลเมื่อวันที่ 5 กรกฎาคม พ.ศ. 2516 จนกระทั่งวันที่ 19 มกาคม พ.ศ. 2539 กระทรวงมหาดไทยได้จัดตั้งสภาตำบลบงเหนือเป็นองค์การบริหารส่วนตำบลบงเหนือ จนปัจจุบัน
การแบ่งเขตการปกครอง.
ตำบลบงเหนือแบ่งเขตการปกครองออกเป็น 12 หมู่บ้าน ได้แก่
อพยพ

อพยพ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โค ซ็อง-ฮี

โค ซ็อง-ฮี (เกิด 21 มิถุนายน ค.ศ. 1990) เป็นนักแสดงชาวเกาหลีใต้ เกิดและเติบโตในสหรัฐ พ่อของเธอเป็นรัฐมนตรีว่าการกระทรวงการต่างประเทศ และถือสองสัญชาติคือ อเมริกันและเกาหลี โคเริ่มอาชีพการแสดงใน ค.ศ. 2013 กับภาพยนตร์เรื่อง "ปมรักเสน่ห์มรณะ" ก่อนจะเป็นที่รู้จักในละครทางช่องเอ็มบีซีเรื่อง "เกิดมาเป็นดาว" โดยรับบทเป็นคู่ปรับของอี ย็อน-ฮีที่ชื่อ คิม แจ-ฮี และรับบทนำครั้งแรกในละครแนวแฟนตาซี-ย้อนยุคเรื่อง "อัศวินรัตติกาล" คู่กับช็อง อิล-อูใน ค.ศ. 2014
เจ้าชายมูลัย รอชิด

เจ้าชายมูลัย รอชิด หรือ เจ้าชายมูลัย รอชิด บินอัลฮะซัน (20 มิถุนายน พ.ศ. 2513) เป็นพระราชโอรสในสมเด็จพระราชาธิบดีฮะซันที่ 2 กับเจ้าหญิงลัลลา ลาติฟะฮ์ และเป็นพระราชอนุชาในสมเด็จพระราชาธิบดีมุฮัมมัดที่ 6 แห่งโมร็อกโก
พระประวัติ.
เจ้าชายมูลัย รอชิดประสูติเมื่อวันที่ 20 มิถุนายน พ.ศ. 2513 เป็นพระราชบุตรพระองค์เล็กจากทั้งหมดห้าพระองค์ในสมเด็จพระราชาธิบดีฮะซันที่ 2 ประสูติแต่เจ้าหญิงลัลลา ลาติฟะฮ์ พระชายาพระองค์ที่สอง มีพระเชษฐาคือสมเด็จพระราชาธิบดีมุฮัมมัดที่ 6 และเชษฐภคินีคือเจ้าหญิงลัลลา มัรยัม, เจ้าหญิงลัลลา อัสมา และเจ้าหญิงลัลลา ฮัสนา ตามลำดับ
ทรงสำเร็จการศึกษาจากราชวิทยาลัย (Royal College) ในราบัตในปี พ.ศ. 2532 แล้วทรงศึกษาต่อ ณ มหาวิทยาลัยมุฮัมมัดที่ 5 (Mohammed V University) กฎหมายขั้นสูงจนสำเร็จการศึกษาในเดือนพฤษภาคม พ.ศ. 2536 ทรงรับปริญญานิติศาสตร์บัณฑิตสาขากฎหมายเศรษฐกิจและสังคม ซึ่งในปีเดียวกันนั้น พระองค์ได้รับได้ประกอบวิชาชีพด้านกฎหมาย-กฎหมายมหาชน ต่อมาทรงสำเร็จการศึกษานิติศาสตรมหาบัณฑิตสาขารัฐศาสตร์เมื่อวันที่ 29 มิถุนายน 2538 ก่อนจบการศึกษาปริญญาโท พระองค์เคยเข้าฝึกงานกับองค์การสหประชาชาติในนิวยอร์ก
นอกจากภาษาอาหรับแล้ว พระองค์ยังสามารถตรัสภาษาอังกฤษ, ฝรั่งเศส และสเปน
เสกสมรส.
เจ้าชายมูลัย รอชิดเสกสมรสกับอูม กัลทูม บูฟาแร็ส (Oum Kalthum Boufarès; พ.ศ. 2530) บุตรสาวของมูลัย อัลมามูน บูฟาแร็ส (Moulay El Mamoun Boufarès) รัฐมนตรีกระทรวงมหาดไทย และเป็นหลานยายของลัลลา เคาะดีญะฮ์ (Lalla Khadija) พระญาติกาของสมเด็จพระราชาธิบดีมุฮัมมัดที่ 5 เมื่อวันที่ 15 มิถุนายน พ.ศ. 2557 ทั้งสองมีพระโอรสเพียงพระองค์เดียวคือเจ้าชายมูลัย อะฮ์มัด (23 มิถุนายน พ.ศ. 2559)
การทหาร.
เจ้าชายมูลัย รอชิดได้รับการแต่งตั้งเป็นนายทหารยศนาวาเอกประจำกองทัพเรือโมร็อกโกเมื่อเดือนกรกฎาคม พ.ศ. 2537 ก่อนเลื่อนชั้นยศเป็นพลเรือจัตวาในเดือนกรกฎาคม พ.ศ. 2543
สโมสรกีฬาบรากา

สปอร์ติกกลูบีดีบรากา  หรือรู้จักกันในชื่อ สปอร์ติกดีบรากา หรือ บรากา เป็นสโมสรกีฬาในโปรตุเกส ตั้งอยู่ที่เมืองบรากา โดยทีมฟุตบอลลงเล่นที่อิชตาจีอู มูนีซีปัล จี บรากา หรือ "เดอะควอรี" หรือ "เอเอ็กซ์เอสเตเดียม" ซึ่งสร้างเพื่อใช้งานในฟุตบอลชิงแชมป์แห่งชาติยุโรป 2004 บรากาเป็นสโมสรที่ประสบความสำเร็จสูงรองจากกลุ่มบิ๊กทรี (ไบฟีกา, สปอร์ติกลิสบอน และโปร์ตู) เคยคว้าแชมป์ยูฟ่าอินเตอร์โตโตคัพ ในปี ค.ศ. 2008 (เป็นสโมสรเดียวของโปรตุเกสที่เคยคว้าแชมป์นี้ได้)) และเคยเข้าชิงชนะเลิศยูฟ่ายูโรปาลีก ในปี ค.ศ. 2011
เกียรติประวัติ.
การบังคับใช้กฎหมายในประเทศเกาหลีเหนือ

กระทรวงความมั่นคงของประชาชนเกาหลีเหนือ และกรมรักษาความปลอดภัยเกาหลีเหนือทั้งสองเป็นหน่วยงานของรัฐบาล แต่จะถูกควบคุมโดยผ่านคณะกรรมการความยุติธรรมและความมั่นคง หน้าที่คือการเฝ้าระวังจากประชาชนและทางอิเล็กทรอนิกส์
การรักษาความปลอดภัยประชาชน.
กระทรวงความมั่นคงของประชาชนเกาหลีเหนือ ซึ่งรับผิดชอบด้านความมั่นคงภายในการควบคุมสังคม เป็นหนึ่งในองค์กรที่มีอำนาจมากที่สุดในเกาหลีเหนือและควบคุมพนักงานรักษาความปลอดภัยประมาณ 144,000 คน ซึ่งรักษากฎหมายและความสงบเรียบร้อยของประชาชน, สืบสวนคดีอาญาทั่วไป, จัดการระบบเรือนจำและควบคุมการจราจร, ตรวจสอบทัศนคติทางการเมืองของประชาชน, ดำเนินการสืบสวนพื้นหลัง, การสำรวจสำมะโนประชากรและการจดทะเบียนพลเมือง, ควบคุมการเดินทางแต่ละครั้ง, จัดการเอกสารลับของรัฐบาล, ปกป้องรัฐบาลและเจ้าหน้าที่พรรค และลาดตระเวนอาคารของรัฐบาล
กองกำลังรักษาชายแดน.
กองกำลังรักษาชายแดนเกาหลีเหนือเป็นกองกำลังทหารของกระทรวงความมั่นคงของประชาชนเกาหลีเหนือ ส่วนใหญ่เกี่ยวข้องกับการตรวจสอบชายแดนและความมั่นคงภายใน กิจกรรมหลังรวมถึงการป้องกันทางกายภาพของอาคารและสิ่งอำนวยความสะดวกของรัฐบาล ในระหว่างความขัดแย้งพวกเขาอาจจะถูกนำมาใช้ในภารกิจรักษาความปลอดภัยบริเวณชายแดน
กรมรักษาความปลอดภัย.
ในปีพ.ศ. 2516 ความรับผิดชอบด้านความมั่นคงทางการเมืองได้รับการถ่ายโอนจากกระทรวงความมั่นคงของประชาชนเกาหลีเหนือไปยังกรมรักษาความปลอดภัยเกาหลีเหนือ กรมรักษาความปลอดภัยเกาหลีเหนือจัดทำข่าวกรองและการรักษาความปลอดภัยภายในอย่างกว้างขวางโดยปกติแล้วจะเกี่ยวข้องกับ "ตำรวจลับ"
สโมสรฟุตบอลอิสตันบูลบาชักเชฮีร์

สโมสรฟุตบอลอิสตันบูลบาชักเชฮีร์  เป็นสโมสรฟุตบอลอาชีพในประเทศตุรกี ตั้งอยู่ที่เขตบาชักเชฮีร์ในอิสตันบูล สโมสรยังเป็นที่รู้จักกันในชื่อ อิสตันบูลบาชักเชฮีร์ หรือชื่อตามผู้สนับสนุนคือ เมดีพอลบาชักเชฮีร์  สโมสรก่อตั้งในปี ค.ศ. 1990 ในชื่อ İstanbul Büyükşehir Belediyespor พวกเขาขึ้นมาถึงลีกสูงสุดได้ในฤดูกาล 2007–08 สนามเหย้าของพวกเขาคือสนามกีฬาฟาทีฮ์ เทริม โดยมีกระทรวงเยาวชนและกีฬาเป็นเจ้าของ
วันเกิดครบรอบ 50 ปีของอดอล์ฟ ฮิตเลอร์

วันเกิดครบรอบ 50 ปีของอดอล์ฟ ฮิตเลอร์ เมื่อวันที่ 20 เมษายน ค.ศ. 1939 เป็นการเฉลิมฉลองด้วยการจัดให้เป็นวันหยุดประชาติตลอดทุกปีของนาซีเยอรมนีและส่วนอื่นๆของโลก ของขวัญและโทรเลขแสดงความยินดีที่ได้รับจากทั่วประเทศเยอรมนีและประเทศพันธมิตร, แม้ว่าฝ่ายสัมพันธมิตรตะวันตกจะได้งดการประชุมทางการทูต การเฉลิมฉลองวันเกิดได้แสดงให้เห็น ในระหว่างเหตุการณ์อื่นๆนั้น ขบวนสวนสนามทหารที่ใหญ่ที่สุดในประวัติศาสตร์ของจักรวรรดิไรซ์ที่สามด้วยกองทัพบก, กองทัพอากาศ, กองทัพเรือและหน่วยเอ็สเอ็ส จำนวนเกือบ 50,000 นาย
มีฮาอิล คาลีนิน

มีฮาอิล อีวาโนวิซ คาลีนิน (19 พฤศจิกายน [ตามปฎิทินเก่า: 7 พฤศจิกายน] ค.ศ. 1875 – 3 มิถุนายน ค.ศ. 1946), ได้เป็นที่รู้จักกันอย่างแพร่หลายโดยพลเมืองชาวโซเวียตว่า "Kalinych",เป็นนักปฏิวัติบอลเชวิกและเจ้าหน้าที่โซเวียต เขาได้ทำหน้าที่ในฐานะประมุขแห่งรัฐของสหพันธรัฐสังคมนิยมโซเวียตรัสเซียและต่อมาได้เป็นสหภาพโซเวียตตั้งแต่ ปี ค.ศ. 1919 ถึง ค.ศ. 1926 เขาได้เป็นสมาชิกของโปลิตบูโรแห่งพรรคคอมมิวนิสต์แห่งสหภาพโซเวียต เมืองเคอนิชส์แบร์ค ซึ่งเป็นอดีตเมืองของปรัสเซียตะวันออกได้ถูกเปลี่ยนชื่อเป็นคาลีนินกราด ตามเขา
จัมปูรู

จัมปูรู (; โรมาจิ: "Chanpurū") เป็นอาหารโอกินาวะที่มีชื่อเสียงชนิดหนึ่ง ประกอบอาหารด้วยการผัด มีส่วนประกอบหลักคือเต้าหู้, ผักรวม, เนื้อหรือปลา, เนื้อตัดเย็นหั่นบาง (luncheon meat), ไข่, ถั่วงอก, มะระ และเครื่องปรุงรสอื่น ๆ ซึ่งส่วนประกอบอย่างเนื้อกระป๋องหั่นบางนั้นมิได้มีขายทั่วไปในญี่ปุ่นแผ่นดินใหญ่ แต่ในโอกินาวะนั้นมีขายอยู่ทั่วไป เพราะได้รับอิทธิพลจากฐานทัพสหรัฐที่ประจำการอยู่บนเกาะ
คำว่า "จัมปูรู" ในภาษาโอกินาวะนั้นมีความหมายว่า "ผสมไปบางอย่าง" ซึ่งสื่อถึงการผสมผสานระหว่างวัฒนธรรมโอกินาวะ, จีน, ญี่ปุ่นแผ่นดินใหญ่, อุษาคเนย์ และอเมริกาเหนือ โดยยืมมาคำว่า "จัมปูร์" (อย่างเดียวกับคำว่า นาซีจัมปูร์) ในภาษามลายู-อินโดนีเซียแปลว่า "ผสม"
ช็อน โซ-มิน

จอน โซ-มิน (เกิดวันที่ 7 เมษายน 2529) เป็นนักแสดงชาวเกาหลีใต้ โซมินเปิดตัวในปี 2547 ทางสถานี MBC "Miracle" ในปีพ.ศ. 2556 โซมินได้รับบทนำในละครโทรทัศน์เรื่อง Princess Aurora ของทางสถานี MBC โซ-มินได้รับการยอมรับในงาน 2013 MBC Drama Awards ซึ่งโซ-มินได้รับรางวัล "Best New Actress Award" การแสดงที่โดดเด่นอื่น ๆ ของโซ-มิน ได้แก่ ละครวันพรุ่งนี้ Victory (2015) และละครรักตลก 1% of Anything (2016) 
ปัจุจบันเมื่อเดือนเมษายน พ.ศ. 2560 จอน โซ-มิน พร้อมด้วย ยัง เซ-ชัน ได้รับการคัดเลือกให้เป็นนักแสดงประจำรายการวาไรตี รันนิงแมน ของเกาหลีใต้
ประวัติ.
จอน โซ-มินเกิดเมื่อวันที่ 7 เมษายน 2529 ที่เมืองปูซาน มีน้องชายชื่อ จอน อุก-มิน ก่อนที่โซมินจะเปิดตัวอย่างเป็นทางการในวงการภาพยนตร์ เธอเคยทำงานเป็นนางแบบนิตยสารแฟชั่นในปีที่สองของโรงเรียนมัธยมปลาย จบการศึกษาจากมหาวิทยาลัยหญิงทงดุก (Dongduk Women's University) สาขา Broadcasting and Entertainment
องค์การบริหารส่วนตำบลเจริญศิลป์

องค์การบริหารส่วนตำบลเจริญศิลป์ เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร ตั้งอยู่ห่างจากที่ว่าการอำเภอเจริญศิลป์ ประมาณ 5 กิโลเมตร และอยู่ห่างจากจังหวัดสกลนคร 102 กิโลเมตร พื้นที่ส่วนใหญ่เป็นที่ราบสูงมีป่าไม้ เป็นป่าเต็งรัง และแหล่งน้ำธรรมชาติ ที่สำคัญคือ ลำน้ำยาม อ่างเก็บน้ำห้วยนกเค้า จึงเหมาะแก่การประกอบอาชีพทางการเกษตร และเหมาะสำหรับการส่งเสริมให้เป็นแหล่งการท่องเที่ยวทางธรรมชาติ
ประวัติ.
ตำบลเจริญศิลป์ เดิมเป็นหมู่บ้านในเขตตำบลทุ่งแก ต่อมาได้แยกออกมาตั้งเป็นตำบลเจริญศิลป์ โดยจัดตั้งเป็น "สภาตำบลเจริญศิลป์" และแบ่งบางส่วนไปสังกัดสุขาภิบาลเจริญศิลป์ จนได้ยกฐานะเป็นองค์การบริหารส่วนตำบลเจริญศิลป์ ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลเจริญศิลป์ จนปัจจุบัน
การปกครอง.
ปัจจุบัน องค์การบริหารส่วนตำบลเจริญศิลป์ ปกครองครอบคลุมตำบลเจริญศิลป์บางส่วน (นอกเขตเทศบาลตำบลเจริญศิลป์) ประกอบด้วย 9 หมู่บ้าน ได้แก่
โคลด์วอเตอร์ (เพลง)

โคลด์วอเตอร์  เป็นซิงเกิลของกลุ่มแนวเพลงดนตรีอิเล็กทรอนิกส์ของเมเจอร์เลเซอร์ เป็นซิงเกิลหลักจากสตูดิโออัลบั้มที่ 4 Music Is the Weapon (2017) โดยร่วมกับนักร้องชาวแคนาดา จัสติน บีเบอร์ และนักร้องชาวเดนมาร์ก มุ ประพันธ์คำร้องโดย สมาชิกเมเจอร์เลเซอร์ ดิปโล, เอ็ด ชีแรน, มุ, จัสติน บีเบอร์, เจมี สกอตต์, เบนนี บลังโก, ฟิลลิป "จูเนียร์ เบลนเดอร์" เมกเซเปอร์ และ เฮนรี่ "คิงเฮนรี่" อัลเลน ออกจำหน่ายในวันที่ 22 กรกฎาคม ค.ศ. 2016
ชาร์ต.
<templatestyles src="Col-begin/styles.css"/>
เครื่องอิสริยยศมุนีสาราภัณฑ์

เครื่องอิสริยยศมุนีสาราภัณฑ์ ("เคฺรืองอิสฺสริยยยสมุนีสาราภัณฺฑ") เป็นเครื่องราชอิสริยาภรณ์ที่พระมหากษัตริย์แห่งพระราชอาณาจักรกัมพูชาพระราชทานตามคำแนะนำของรัฐบาลในพระราชอาณาจักรกัมพูชา โดยมอบให้แก่ผู้ที่มีความสามารถด้านวรรณกรรมและศิลปกรรม ด้านการศึกษา ด้านความยุติธรรม ด้านการบริหาร และด้านวิทยาศาสตร์
เกีย สทิงเงอร์

เกีย สทิงเจอร์  เป็นรถยนต์นั่งประเภทหรูหราขนาดกลาง 5 ประตู ลิฟท์แบ็ก ผลิตโดยเกีย มอเตอร์ส
ภาพรวม.
เกีย สทิงเจอร์ได้ถูกออกแบบมาจากเกีย จีทีคอนเซปต์จากงานแฟรงก์เฟิร์ตออโต้โชว์ปี พ.ศ. 2554 และจากเกีย จีที4 สทิงเจอร์จากงานนอร์ทอเมริกันอินเตอร์เนชันแนลออโต้โชว์ ปี พ.ศ. 2557 ออกแบบโดยปีเตอร์ ชไครเยอร์และเกรกอรี กิลยุม (หัวหน้าออกแบบของเกีย) ที่สตูดิโอของเกียในยุโรปที่เมืองแฟรงก์เฟิร์ตและออกแบบทางวิศวะกรรมโดยอัลเบิร์ต เบียร์แมนน์ อดีตรองประธานของบีเอ็มดับเบิลยู เอ็ม รถคันนี้ได้เปิดเผยครั้งแรกที่งานนอร์ทิเมริกันอินเตอร์เนชันแนลออโต้โชว์ปี พ.ศ. 2560 (ตอนนี้เบียร์แมนน์เป็นรองประธานการพัฒนารถยนต์ระดับเพอร์ฟอแมนซ์ของฮุนไดมอเตอร์สกรุ๊ป) 
2020 ปรับปรุงใหม่.
เกีย มอเตอร์ส เปิดตัวรถหรูขนาดกลางรุ่นสำคัญ KIA Stinger เวอร์ชันปรับโฉมในเกาหลีใต้ โดยหลักๆ Stinger รุ่นปี 2021 จะมากับการปรับปรุงภาพลักษณ์เล็กน้อย เพิ่มเทคโนโลยีใหม่ๆ รวมถึงชุดระบบความปลอดภัย ในรุ่นพื้นฐาน Stinger 2021 จะมีอุปกรณ์มาตรฐานใหม่ อาทิ จอบอกข้อมูลผู้ขับ เปลี่ยนจากจอ TFT แบบโมโนขนาด 3.5 นิ้วเป็นจอ LCD ขนาด 4.2 นิ้ว, จอทัชสกรีนสำหรับแสดงผลระบบอินโฟเทนเมนท์ขยายขนาดจาก 7 เป็น 8 นิ้ว, ฟังก์ชัน Android Auto และ Apple CarPlay เป็นอุปกรณ์พื้นฐาน… ผู้ที่อยากได้อะไรอลังการกว่านี้ สามารถเลือกมาตรวัดฟูลดิจิทัลขนาด 7 นิ้ว และจอระบบอินโฟฯ ขนาด 10.25 นิ้วเป็นอุปกรณ์ติดตั้งเพิ่มเติมได้
นอกจากนี้ยังมีฟังก์ชัน Connected car สำหรับการสั่งการระยะไกล เช่น สตาร์ทเครื่องยนต์ล่วงหน้า ซึ่งเกียระบุว่า ในตลาดบางภูมิภาค ฟังก์ชันนี้ยังสามารถอนุญาตให้เจ้าของรถสามารถสั่งงานระบบอุ่นเบาะ หรือระบบระบายอากาศเบาะได้ด้วย ส่วนชุดระบบความปลอดภัยใหม่ซึ่งจะติดตั้งมาเป็นอุปกรณ์มาตรฐาน จะมีระบบ Blind-Spot View Monitor with a wider viewing angle ช่วยเตือนมุมอับสายตาแบบมุมมองกว้าง, ระบบ Lane Follow Assist ใช้ความสามารถของกล้องและเซ็นเซอร์ตรวจจับระยะห่างระหว่างรถคันหน้า พร้อมรักษาตำแหน่งตัวรถให้อยู่กึ่งกลางระหว่างเลน, ระบบ Highway Driving Assist ใช้ความสามารถของเซนเซอร์และข้อมูลของแผนที่ช่วยขับแบบอัตโนมัติบนไฮเวย์, ระบบ Rear Occupant Alert ช่วยป้องกันการหลงลืมเด็กเล็กเอาไว้เบาะหลัง ปิดท้ายด้วยระบบ Safe Exit Warning ป้องกันการชนจากรถ, มอเตอร์ไซค์ หรือจักรยานที่วิ่งมาทางด้านหลังในขณะเปิดประตูรถเมื่อจอด
ด้านพละกำลัง เครื่องยนต์ใหม่ในรุ่นพื้นฐานจะใช้เครื่องเบนซิน 4 สูบ ความจุ 2.5 ลิตร เทอร์โบชาร์จบล็อกใหม่ แทนที่รุ่น 2.0 เดิม ยังผลให้กำลังสูงสุดเพิ่มขึ้นเป็น 300 แรงม้า (+48 HP) แรงบิดสูงสุดเพิ่มขึ้นเป็น 42.9 กก.-ม. (+9.8 กก.-ม.)
ส่วนรุ่น GT เครื่องยนต์เบนซิน V6 T-GDi ความจุ 3.3 ลิตร เทอร์โบชาร์จ จ่ายเชื้อเพลิงตรง จะได้รับการติดตั้งวาล์วไอเสียแบบแปรผันด้วยระบบไฟฟ้าใหม่ (Electronic Variable Exhaust Valve) เพื่อให้การทำงานในโหมด Sport มีความกระฉับกระเฉงขึ้นกว่ารุ่นเดิม และยังมีเสียงรบกวนน้อยลงในขณะใช้โหมด Eco หรือ Comfort ด้วย ระบบส่งกำลังยังเป็นเกียร์อัตโนมัติ 8 จังหวะลูกเดิม กำลังสูงสุดเพิ่มขึ้น +3 แรงม้า เป็น 373 แรงม้า (PS) แรงบิดสูงสุดเท่าเดิม 51.9 กก.-ม.
เกียจะเริ่มจำหน่าย Stinger ใหม่ในเกาหลีใต้เป็นที่แรกภายในปี 2020 นี้ จากนั้นจึงจะเป็นคิวของสหรัฐฯ และยุโรปในช่วงปี 2021 เป็นต้นไป
เจ้าหญิงเอลีซาเบ็ท ดัชเชสในบาวาเรีย

เจ้าหญิงเอลีซาเบ็ท ดัชเชสในบาวาเรีย เดิม เคาน์เตสเอลีซาเบ็ท คริสทีนา ดักลาส-สเต็ดตรอม อัฟ มูฮัสเซน อัล ลิคเตส; ประสูติ 31 ธันวาคม ค.ศ. 1940) เป็นธิดาคนแรกใน เคานต์คาร์ล ลูทวิช ดักลาส กับ ออโตรา มารีอา เอลส์-ฮายส์ พระองค์ประสูติ ณ สวีเดน โดยมารดาของพระองค์เป็นพระนัดดาใน ฟิลลิพ เจ้าชายแห่งยูเลินบวร์ค ซึ่งเป็นพระสหายพระองค์สนิทในจักรพรรดิวิลเฮ็ล์มที่ 2 แห่งเยอรมนี
เสกสมรสและพระบุตร.
พระองค์เสกสมรสกับ เจ้าชายแม็ก ดยุกในบาวาเรีย เมื่อวันที่ 10 มกราคม ค.ศ. 1967 โดยได้รับพระราชทานพระอิสริยยศเป็น เจ้าหญิงเอลีซาเบ็ท ดัชเชสในบาวาเรีย โดยมีพระธิดาร่วมกันดังนี้
นางลังกากินี

ผีเสือสมุทร หรือ ผีเสื้อเมืองลงกาหรือ นางลังกินี  เป็นชื่อตัวละครในเรื่องรามายณะของอินเดียและรามเกียรติ์ของไทย ในเรื่องรามายณะของอินเดียเป็นดูแลมหาสมุทรก่อนถึงกรุงลงกาและเป็นสตรีหนึ่งในสามคนที่รักษากรุงลงกาได้แก่ นางผีเสื้อสมุทร(ลังกากินี) นางสิมหิกา และนางสุรสา ในรามเกียรติ์ของไทย เป็นยักษิณีซึ่งเป็นเสื้อเมืองกรุงลงกา รักษาด่านทางอากาศ และเป็นผู้รกษากรุงลงกา เมื่อหนุมานมาถวายแหวนให้แก่นางสีดาที่สวนขวัญในกรุงลงกา นางได้ได้รบกับหนุมาน และพ่ายแพ้ถูกหนุมานสังหารถึงแก่ความตาย 
ระเบียงภาพ.
[หมวดหมู่:นางในวรรณคดี]]
สโมสรฟุตบอลโครเอเชียริเยกา

สโมสรฟุตบอลโครเอเชียริเยกา  หรือ เอชเอ็นเค ริเยกา หรือ ริเยกา เป็นสโมสรฟุตบอลอาชีพในประเทศโครเอเชีย ตั้งอยู่ที่เมืองริเยกา ปัจจุบันลงเล่นในเพอร์วา ฮาเอนเอล ตั้งแต่ปี ค.ศ. 1992 สนามเหย้าคือ สนามกีฬารูเยวิตซา สีประจำสโมสรคือสีขาว
สีตาอัมมันโกยิล

สีตาอัมมันโกยิล  ตั้งอยู่ราว จากสวนพฤกษศาสตร์หักคะลา และ จากนุวราเอลิยา โกยิลนี้ตั้งอยู่ในหมู่บ้านสีตาเอลิยา (Seetha Eliya) ตามในรามายณะเชื่อกันว่าที่นี่เป็นที่ที่พระนางสีตาถูกคุมขังไว้โดยราวานะ ที่ซึ่งพระนางได้สวดภาวนาต่อพระรามทุกวันให้พระองค์เสด็จมาข่วยเหลือพระนาง
คณะอิสลามศึกษาและนิติศาสตร์ มหาวิทยาลัยฟาฏอนี

คณะอิสลามศึกษาและนิติศาสตร์ มหาวิทยาลัยฟาฏอนี  เป็น คณะวิชา สังกัดมหาวิทยาลัยฟาฏอนี
ประวัติ.
คณะอิสลามศึกษาและนิติศาสตร์ เป็นคณะแรกของมหาวิทยาลัยอิสลามยะลา เดิมมีชื่อว่า คณะอิสลามศึกษา ได้ก่อตั้งขึ้น ในปี พ.ศ. 2541 ซึ่งเป็นปีสถาปนามหาวิทยาลัย ณ บ้านปารามีแต ตำบลบุดี อำเภอเมืองยะลา จังหวัดยะลา ต่อมาเมื่อวันที่ 1 พฤษภาคม 2547 ได้ย้ายที่ทำการมาอยู่ ณ บ้านโสร่ง ตำบลเขาตูม อำเภอยะรัง จังหวัดปัตตานี ณ อาคารชีคกอเซ็ม 2 และได้เปลี่ยนชื่อคณะมาเป็น คณะอิสลามศึกษาและนิติศาสตร์ ในปีการศึกษา 2555
โปรเรสต์ลิงเกร์ริลลา

โปรเรสต์ลิงเกร์ริลลา (Pro Wrestling Guerrilla) หรือ PWG เป็นสมาคมมวยปล้ำอาชีพอิสระของสหรัฐอเมริกา ที่ดำเนินการโดยนักมวยปล้ำตัวเองในขณะที่มันถูกสร้างขึ้นโดย Southern California wrestlers Disco Machine, Excalibur, Scott Lost, Joey Ryan, Super Dragon, และ Top Gun Talwar ตั้งแต่นั้นมา Disco, Talwar และ Lost ได้เกษียณและออกจากบริษัท ตั้งแต่ปี 2007 เป็นต้นมา Excalibur ได้รับบทเป็นผู้บรรยายโดยการหมุนเวียนนักมวยปล้ำและผู้บรรยาย
การส่งเสริมการขายนี้ออกมาเมื่อวันที่ 26 กรกฎาคม 2003 และเป็นที่รู้จักกันดีในการผสมผสานระหว่างอารมณ์ขันและมวยปล้ำอาชีพรวมทั้งข่าวประชาสัมพันธ์ด้านบนและชื่อเรื่องการแสดงเช่น "Kee_ The _ee Out of Our _ool!", "Free Admission (Just Kidding)", "Straight to DVD", "Steen Wolf", "Black Cole Sun", "From Parts Well Known", "Matt Rushmore", และ "Head Like a Cole".
ในปี 2016 Dave Meltzer แห่ง "Wrestling Observer Newsletter" ได้เรียก PWG เป็น "ค่ายมวยปล้ำที่ดีที่สุดในทวีปอเมริกาเหนือ"
หอคอยฟลัค

หอคอยฟลัคเป็นสิ่งก่อสร้างขนาดใหญ่ทั้งหมด 8 แห่ง,สูงเหนือพื้นดิน,หอคอยป้อมปืนต่อต้านอากาศยานที่ถูกสร้างขึ้นโดยนาซีเยอรมนีในเมืองเบอร์ลิน(3),ฮัมบวร์ค(2),และเวียนนา(3) ตั้งแต่ปี ค.ศ. 1940 เป็นต้นมา เมืองอื่นๆได้ใช้หอคอยฟลัครวมทั้งชตุทการ์ทและแฟรงก์เฟิร์ต ด้วยขนาดเล็กเดียวที่มีวัตถุประสงค์ในการเป็นหอคอยฟลัคถูกสร้างขึ้นในจุดยุทธศาสตร์สำคัญของเยอรมัน เช่น อองเชร์ในฝรั่งเศส, เฮลโกลันด์ในเยอรมนีและทรอนด์เฮมในนอร์เวย์
หอคอยได้ถูกใช้โดยลุฟท์วัฟเฟอเพื่อป้องกันการโจมตีทางอากาศของฝ่ายสัมพันธมิตรในตัวเมืองเหล่านี้ในช่วงสงครามโลกครั้งที่สอง พวกเขายังได้ใช้เป็นที่หลบภัยจากการโจมตีทางอากาศสำหรับเต็นท์จำนวนนับพันของพลเรือนท้องถิ่น
คำสั่งคอมมิสซาร์

คำสั่งคอมมิสซาร์  เป็นคำสั่งที่ได้ถ่ายทอดโดยกองบัญชาการทหารสูงสุดเยอรมัน (OKW) เมื่อวันที่ 6 มิถุนายน ค.ศ. 1941 ภายหลังปฏิบัติการบาร์บารอสซา โดยชื่ออย่างเป็นทางการคือแนวทางสำหรับการปฏิบัติต่อเจ้าหน้าที่ผู้ตรวจการทางการเมือง ("Richtlinien für die Behandlung politischer Kommissare") เป็นการสั่งกองทัพเวร์มัคท์ว่า เมื่อได้ทำการจับกุมตัวเจ้าหน้าที่ผู้ตรวจการทางการเมือง (คอมมิสซาร์) ของโซเวียตมาแล้วก็ให้ทำการประหารชีวิตโดยการยิงเป้าแบบชุดทีมในข้อหาเป็นผู้บังคับหรือปลูกฝังในอุดมการณ์ยิว-บอลเชวิกในกองกำลังทหาร
ตามคำสั่งดังกล่าว นักโทษทั้งหมดที่ได้ถูกระบุว่าเป็น "บอลเชวิกอย่างเต็มตัวหรือปฏิบัติหน้าที่เป็นผู้แทนของอุดมการณ์บอลเชวิก" สมควรถูกประหารชีวิต
ไฮเปอร์ลูป

ไฮเปอร์ลูป  เป็นรูปแบบที่ได้รับการเสนอสำหรับการโดยสารและขนส่งสินค้าอธิบายถึงโบกี้ (รถไฟ) ท่อสุญญากาศที่ออกแบบโดยทีมเทสล่าและสเปซเอ็กซ์ นำโดยอีลอน มัสก์ ร่างแบบจากรถไฟท่อสุญญากาศของโรเบิร์ตก็อดดาร์ด Robert Goddard ไฮเปอร์ลูปประกอบด้วยท่อปิดผนึก หรือระบบท่อตลอดช่วง ซึ่งฝักอยู่ในท่อจะเดินทางแบบอิสระจากแรงความต้านทานหรือแรงเสียดทานของอากาศขนส่งประชาชนหรือสินค้าได้ในแบบที่ความเร็วและอัตราเร่งได้อย่างดีที่สุด
การหายใจเฮือก

การหายใจเฮือก  เป็นรูปแบบการหายใจผิดปกติชนิดหนึ่งซึ่งเกิดจากปฏิกิริยาตอบสนอง (รีเฟลกซ์) จากก้านสมอง มีลักษณะหายใจเฮือก ดูใช้แรงมากในการหายใจ อาจมีเสียงออกมาพร้อมกับการหายใจ หรือมีกล้ามเนื้อกระตุกได้#เปลี่ยนทาง สาเหตุอาจเกิดจากภาวะสมองขาดเลือด ออกซิเจนในเลือดต่ำรุนแรง หรือไม่มีออกซิเจนในเลือด ถือเป็นอาการแสดงทางการแพทย์ที่บ่งบอกถึงภาวะเจ็บป่วยรุนแรง จำเป็นต้องได้รับการรักษาอย่างเร่งด่วน เนื่องจากส่วนใหญ่หากดำเนินต่อไปผู้ป่วยอาจหยุดหายใจและเสียชีวิตได้ ช่วงเวลาของการหายใจเฮือกจนถึงเสียชีวิตอาจแตกต่างกันได้มาก ตั้งแต่ 2-3 เฮือก ไปจนถึงหลายชั่วโมง
คำนี้บางครั้งถูกใช้เรียกลักษณะการหายใจหอบเหนื่อยขาดเป็นห้วง ที่พบในผู้ป่วยอวัยวะล้มเหลว เช่น ตับวาย ไตวาย ผู้ป่วยที่มีภาวะการอักเสบทั่วร่าง (SIRS) ติดเชื้อในกระแสเลือด เลือดเป็นกรดจากเมตาบอลิก ซึ่งเกิดจากสาเหตุคนละอย่างกันกับการหายใจเฮือก
การหายใจเฮือกเช่นนี้พบได้บ่อยในผู้ป่วยภาวะหัวใจหยุดเต้น โดยผู้ป่วยอาจยังมีการหายใจเฮือกได้อีกหลายนาที ถือเป็นอาการที่จะต้องได้รับการนวดหัวใจผายปอดกู้ชีพ หากเปรียบเทียบในผู้ป่วยหัวใจหยุดเต้นด้วยกัน ผู้ป่วยหัวใจหยุดเต้นที่มีการหายใจเฮือกอาจมีพยากรณ์โรคที่ดีกว่าผู้ป่วยหัวใจหยุดเต้นที่ไม่มีการหายใจเฮือก สำหรับผู้ป่วยหัวใจหยุดเต้นที่หมดสติและคลำชีพจรไม่ได้ การหายใจเฮือกให้เห็นนี้ไม่ถือเป็นการหายใจที่ส่งออกซิเจนไปเลี้ยงร่างกายได้ จึงยังคงต้องช่วยหายใจอยู่หากไม่มีข้อห้ามอื่น
สำหรับผู้ป่วยหัวใจหยุดเต้นนอกโรงพยาบาล สามารถพบการหายใจเฮือกได้ราว 40%
การหยุดหายใจ

การหยุดหายใจ  คือภาวะที่ผู้ป่วยไม่หายใจ ไม่มีการเคลื่อนไหวของกล้ามเนื้อที่ใช้ในการหายใจ และปริมาตรของปอดไม่มีการเปลี่ยนแปลง ทั้งนี้อาจมีการไหลของอากาศหรือไม่ก็ได้ หากตั้งใจทำเองเรียกว่าการกลั้นหายใจ
เควี 43

<noinclude>
หลุมฝังพระศพ KV43 เป็นสุสานของฟาโรห์ทุตโมสที่สี่ ในหุบเขากษัตริย์ในเมืองลักซอร์ประเทศอียิปต์ มีรูปร่างรูปแบบของสุสานราชวงศ์ที่สิบแปด เควี 43 ถูกค้นพบโดยฮาวเวิร์ด คาร์เตอร์ ในปี พ.ศ.2446
สถานที่ตั้ง.
หลุมฝังพระศพตั้งอยู่สูงในหน้าผาเหนือพื้นหุบเขาซึ่งได้รับความเสียหายจากน้ำท่วมมากมายจากสุสานอื่น ๆ และตกแต่งผนังจึงได้รับการเก็บรักษาไว้เป็นอย่างดี โลงหินด้านนอกของฟาโรห์ยังคงอยู่ในห้องฝังศพ
พระราชบุตรและธิดาฟาโรห์ทุตโมสที่สี่ที่ถูกฝังพระศพไว้ในหลุมฝังพระศพนี้คือ เจ้าชายอเมเนมเฮตและเจ้าหญิงเทนต์อามุน
เหรียญที่ระลึก &quot;ครบรอบ 60 ปีชัยในมหาสงครามผู้รักชาติ ค.ศ. 1941–1945&quot;

เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" (รัสเซีย: Юбилейная медаль «60 лет Победы в Великой Отечественной войне 1941–1945 гг.») เหรียญนี้ถูกสร้างขึ้นโดยประเทศรัสเซีย ในวาระ 60 ปีแห่งชัยชนะนาซีเยอรมันค.ศ. 1945 ถูกสร้างขึ้นเมื่อวันที่ 28 กุมภาพันธ์ พ.ศ. 2547
ลักษณะเหรียญ.
เหรียญที่ระลึก "ครบรอบ 60 ปีชัยในมหาสงครามผู้รักชาติ ค.ศ. 1941–1945" มีขนาดเส้นผ่านศูนย์กลาง 32 มิลลิเมตร ข้างบนเป็นรูปเครื่องอิสริยาภรณ์แห่งชัยชนะ ข้างล่างเขียนว่า "1941-1945" ข้างหลังมีช่อใบมะกอกพร้อมข้อความที่เขียนว่า "60 ปีแห่งชัยชนะในมหาสงครามผู้รักชาติ 1941-1945"
ซิทอามุน (พระมเหสีของฟาโรห์อเมนโฮเทปที่สาม)

ซิทอามุน (Sitamun, หรือ Sitamen, Satamun; , "พระธิดาแห่งอามุน"; ป. 1370 ปีก่อน ค.ศ.–ไม่ทราบ) เป็นเจ้าหญิงอียิปต์โบราณและพระมเหสีของฟาโรห์แอเมนโฮเทปที่สาม
ด้านพระราชวงศ์.
พระนางซิทอามุนถือได้ว่าเป็นพระราชธิดาของฟาโรห์แอเมนโฮเทปที่สาม กับพระมเหสีทีเย หลังจากนั้นพระองค์ก็อภิเษกสมรสกับพระราชบิดาของพระองค์ในช่วงรัชสมัยของฟาโรห์อเมนโฮเทปที่สามในปีที่ 30 ของการครองราชย์
ข้อสันนิษฐานที่ว่า พระนางซิทอามุนเป็นพระราชธิดาของฟาโรห์อเมนโฮเทปที่สามกับพระนางทีเย พระนางซิทอามุนได้ปรากฎบนภาพสลักในหลุมฝังศพของ ยูยา กับ ทูยา ซึ่งเป็นบิดาและมารดาของพระนางทีเย โดยเฉพาะอย่างยิ่งเก้าอี้ที่มีชื่อว่าพระราชธิดาของฟาโรห์
ตำบลบ้านเหล่า (อำเภอเจริญศิลป์)

บ้านเหล่า เป็นตำบลหนึ่งในอำเภอเจริญศิลป์ จังหวัดสกลนคร
ประวัติ.
ตำบลบ้านเหล่าได้รับการจัดตั้งตามประกาศกระทรวงมหาดไทยเมื่อวันที่ 24 พฤษภาคม พ.ศ. 2520 โดยแบ่งแยกท้องที่ออกมาจากตำบลโคกสี อำเภอสว่างแดนดิน ต่อมาเมื่อปี พ.ศ. 2530 ได้รับประกาศจากกระทรวงมหาดไทยแยกอำเภอสว่างแดนดิน 5 ตำบล (เจริญศิลป์ ทุ่งแก บ้านเหล่า หนองแปน และโคกศิลา) เป็นกิ่งอำเภอเจริญศิลป์ และเมื่อปี พ.ศ. 2538 ประกาศจัดตั้งเป็นอำเภอเจริญศิลป์ จึงมีผลทำให้ตำบลบ้านเหล่าขึ้นตรงต่อปกครองอำเภอเจริญศิลป์นับแต่นั้นมา
แต่เดิมตำบลบ้านเหล่ามีสภาตำบลบ้านเหล่า จนกระทั่งได้รับการจัดตั้งเป็นองค์การบริหารส่วนตำบลบ้านเหล่าเมื่อวันที่ 16 ธันวาคม พ.ศ. 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล
การแบ่งเขตการปกครอง.
ตำบลบ้านเหล่าแบ่งเขตการปกครองออกเป็น 17 หมู่บ้าน ได้แก่
เจ้าชายนิโคลาแห่งยูโกสลาเวีย

เจ้าชายนิโคลาแห่งยูโกสลาเวีย  เป็นพระโอรสพระองค์ใหญ่ในเจ้าชายโทมิสลาฟแห่งยูโกสลาเวียและเจ้าหญิงมาร์การีตาแห่งบาเดิน พระองค์เป็นพระราชนัดดาในสมเด็จพระราชาธิบดีอเล็กซานเดอร์ที่ 1 แห่งยูโกสลาเวียผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดยพระองค์ทรงอยู่ในลำดับที่ 4 ในการสืบราชบัลลังก์ พระองค์ทรงมีพระขนิษฐาร่วมพระอุทร 1 พระองค์คือ เจ้าหญิงคาทารีนาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
เสกสมรส.
พระองค์เสกสมรสกับลิเลียนา ลิควีน เมื่อวันที่ 30 สิงหาคม พ.ศ. 2535 ในเดนมาร์ก โดยลิเลียนาได้รับการสถาปนาเป็นเจ้าหญิงลิเลียนาแห่งยูโกสลาเวีย มีพระธิดา 1 พระองค์คือ
เจ้าหญิงคาทารีนาแห่งยูโกสลาเวีย

เจ้าหญิงคาทารีนาแห่งยูโกสลาเวีย  เป็นพระธิดาใน เจ้าชายโทมิสลาฟแห่งยูโกสลาเวีย และ เจ้าหญิงมาร์การีตาแห่งบาเดิน พระองค์ทรงเป็นพระราชนัดดาใน สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย ผ่านทางสายพระบิดา ทั้งนี้พระองค์ทรงมีศักดิ์เป็นพระญาติชั้นทั้ 2 ใน เจ้าชายชาลส์ เจ้าชายแห่งเวลส์ ผ่านทางสายพระมารดา โดย พระองค์ทรงมีพระเชษฐาร่วมพระอุทร 1 พระองค์คือ เจ้าชายนิโคลาแห่งยูโกสลาเวีย และมีพระอนุชาต่างพระมารดา 2 พระองค์ คือ เจ้าชายจอร์จ และ เจ้าชายไมเคิล
ทรงงาน.
พระองค์ทรงงานร่วมกับเจ้าชายชาลส์ เจ้าชายแห่งเวลส์ พระญาติของพระองค์ ในการพัฒนามารยาทในเด็กแห่งยุโรปและสหราชอาณาจักร ทั้งนี้พระองค์ยังทรงานด้านเป็นประธานสมาคมท่องเที่ยวแห่งสหราชอาณาจักร
เสกสมรส.
พระองค์สมรสกับ เดสมอน รอเรนซ์ เดอ ซิลบา ซึ่งมีอายุมากกว่าพระองค์ถึง 25 ปี เมื่อวันที่ 5 ธันวาคม พ.ศ. 2530 และหย่าขาดจากพระสวามีเมื่อวันที่ 6 พฤษภาคม พ.ศ. 2553 โดยมีพระธิดา 1 คน คือ
คำสั่งคอมมานโด

คำสั่งคอมมานโด  เป็นคำสั่งที่ได้ถ่ายทอดโดยอดอล์ฟ ฮิตเลอร์ เมื่อวันที่ 18 ตุลาคม ค.ศ. 1942 ได้ประกาศว่า เมื่อหน่วยรบคอมมานโดของฝ่ายสัมพันธมิตรทั้งหมดได้เผชิญหน้ากับกองกำลังเยอรมันในยุโรปและแอฟริกาสมควรจะต้องถูกสังหารทันทีโดยไม่ต้องขึ้นศาล แม้พวกเขาจะอยู่ในชุดเครื่องแบบที่เหมาะสมหรือได้พยายามที่จะยอมจำนน หน่วยคอมมานโดหรือกลุ่มขนาดเล็กของหน่วยคอมมานหรือหน่วยที่มีลักษณะคล้ายคลึง, สายลับ, และผู้ก่อวินาศกรรมไม่ได้อยู่ในเครื่องแบบที่เหมาะสมซึ่งได้ตกอยู่ในเงื้อมมือของกองกำลังทหารเยอรมันโดยวิธีการอื่นๆนอกเหนือจากการสู้รบโดยตรง (ผ่านทางตำรวจในดินแดนที่ยึดครอง,สำหรับตัวอย่าง),จะถูกมอบทันทีให้กับหน่วยซีแชร์ไฮท์สดีนสท์ (SD,หน่วยบริการความปลอดภัย) คำสั่งถูกใช้งานอย่างลับ ๆ โดยหากไม่ทำตามก็จะถือว่าเป็นความประมาทเลินเล่อซึ่งสามารถต้องโทษได้ตามกฎหมายทหารเยอรมัน นี่คือส่วนที่สองของข้อเท็จจริง "คำสั่งคอมมานโด", ผู้ที่เริ่มออกคำสั่งเป็นคนแรกโดยจอมพลแกร์ด ฟอน รุนด์ชเตดท์ เมื่อวันที่ 21 กรกฎาคม ค.ศ. 1942 ได้ประกาศว่า พลทหารโดดร่มที่จับกุมมาได้ควรจะส่งมอบทันทีให้กับหน่วยเกสตาโพภายหลังสงครามโลกครั้งที่สอง,ที่การพิจารณาคดีเนือร์นแบร์ก,คำสั่งคอมมานโดได้ถูกพบว่าเป็นการละเมิดกฏหมายสงครามโดยตรง,และเจ้าหน้าที่ทหารเยอรมันผู้ที่ได้ดำเนินการประหารชีวิตที่ผิดกฏหมายภายใต้คำสั่งคอมมานโดได้ถูกตัดสินว่ามีความผิดในข้อหาอาชญากรรมสงคราม